Ce înseamnă pentru un stat să fie bogat sau sărac într-o perioadă de inflație ridicată și tensiuni geopolitice, e greu de spus. PIB-ul pe cap de locuitor ajustat la paritatea puterii de cumpărare ne dă o idee, deși nu neapărat e cea mai clară.
Dacă luăm în considerare pur și simplu produsul intern brut al unei națiuni - suma tuturor bunurilor și serviciilor produse de o țară pe parcursul unui an - atunci ar trebui să concluzionam că cele mai bogate națiuni sunt exact cele cu cel mai mare PIB: Statele Unite, China, Japonia sau Germania. Dar cum ar putea economii ca Singapore, Monaco sau Luxemburg să se măsoare cu ele, câtă vreme ocupă teritorii mult mai reduse?
O altă problemă a PIB-ului este că nu măsoară inegalitatea veniturilor sau modul în care bogățiile unei țări sunt distribuite în rândul populației. De aceea, o reprezentare mai exactă a condițiilor de viață ale oamenilor începe cu împărțirea PIB-ului la numărul de locuitori: PIB-ul pe cap de locuitor și rata de creștere a acestuia ne spun mult mai multe despre bogăția socială și dacă această bogăție este în creștere sau în scădere în timp.
Cu toate acestea, utilizarea PIB-ului pe cap de locuitor ridică în continuare o problemă: același venit poate cumpăra foarte puțin în unele țări și foarte mult în altele, unde nevoile de bază - hrană, îmbrăcăminte, adăpost sau îngrijire medicală - costă mult mai puțin.
Pentru a evalua cât de bogați sunt cetățenii unei țări, este necesar să vedem cât de mult pot cumpăra cu banii pe care-i au. De aceea, atunci când comparăm PIB-ul pe cap de locuitor între țări, PIB-ul ar trebui ajustat la paritatea puterii de cumpărare, luând în considerare ratele inflației și prețurile bunurilor și serviciilor în fiecare țară.
Ai prefera să fii bogat într-o țară săracă sau sărac într-o țară bogată? Dacă punem așa problema, probabil că e mai bine să locuiești într-o țară mai bogată, indiferent unde te încadrezi pe scara de distribuție a veniturilor.
Mai mult, calitatea și disponibilitatea asistenței medicale merg adesea mână în mână cu calitatea și disponibilitatea serviciilor de educație, securitate socială sau alte componente ale infrastructurii sociale.
O țară se poate lăuda cu un PIB ridicat, dar, dacă astfel de servicii sunt inadecvate sau inaccesibile unei părți semnificative a populației, acești cetățeni se vor simți săraci, indiferent de indicatorii economici.
Cele mai bogate 50 de țări din lume
Anul 2024 (PIB/capita la PPC, în mii dolari)
Luxembourg 143.74
Macao SAR 134.14
Ireland 133.9
Singapore 133.74
Qatar 112.28
United Arab Emirates 96.85
Switzerland 91.93
San Marino 86.99
United States 85.37
Norway 82.83
Guyana 80.14
Denmark 77.64
Brunei Darussalam 77.53
Taiwan Province of China 76.86
Hong Kong SAR 75.13
Netherlands 74.16
Iceland 73.78
Saudi Arabia 70.33
Austria 69.46
Sweden 69.18
Belgium 68.08
Malta 67.68
Germany 67.24
Australia 66.63
Bahrain 62.67
Finland 60.85
Canada 60.5
France 60.34
Korea, Republic of 59.33
Sursa datelor: Fondul Monetar International
În urmă cu 20 de ani, clasamentul la vârf arăta cu totul diferit:
Anul 2004 (PIB/capita la PPC, în mii dolari)
Qatar 119.84
United Arab Emirates 110.21
Luxembourg 78.32
Brunei Darussalam 75.33
San Marino 62.46
Kuwait 60.5
Macao SAR 55.62
Singapore 54.38
Norway 53.48
Saudi Arabia 51.37
Switzerland 45.45
Bahrain 44.53
United States 41.64
Ireland 39.92
Oman 39.43
Denmark 37.8
Netherlands 37.27
Austria 35.15
Aruba 35.06
Sweden 34.87
Australia 34.49
Hong Kong SAR 34.46
Canada 34.4
Iceland 33.99
Belgium 33.55
Finland 33.08
Germany 32.65
Italy 32.58
France 32.3
Sursa datelor: Fondul Monetar Internațional